
ΠΡΟΣΚΛΗΣΗ
ΓΙΑ ΣΥΝΕΔΡΙΑΣΗ ΤΟΥ ΔΗΜΟΤΙΚΟΥ ΣΥΜΒΟΥΛΙΟΥ ΡΕΘΥΜΝΗΣ
(Αύξων αριθμός 24/2026)

Σας καλούμε να προσέλθετε στη δημόσια Τακτική Συνεδρίαση του Δημοτικού Συμβουλίου Ρεθύμνης, η οποία θα διεξαχθεί δια ζώσης, στην αίθουσα συνεδριάσεων του Δημοτικού Συμβουλίου, στις 6 Οκτωβρίου 2026, ημέρα Τρίτη και ώρα 14:00, σύμφωνα με τα άρθρα 121, 122 και 124 του ν. 5314/2026 (ΦΕΚ Α΄103/29-06-2026) «Κώδικας Τοπικής Αυτοδιοίκησης», με τα ακόλουθα θέματα της Ημερήσιας Διάταξης:

1) Αναμόρφωση Προϋπολογισμού Δήμου Ρεθύμνης οικονομικού έτους 2026 (εισηγητής κ. Λαχνιδάκης).
2) Έκδοση ή μη τοπικής κανονιστικής απόφασης για την χωροθέτηση μίας (1) αποκλειστικής θέσης στάθμευσης οχήματος ΑμεΑ, επί της οδού Βαβουράκηδων 4, στο Ρέθυμνο (εισηγητής κ. Μαλάς). 
3) Έγκριση του Τοπικού Σχεδίου Δράσης για την Ισότητα των Φύλων του Δήμου Ρεθύμνης (εισηγήτρια κ. Ελευθεριάδου).
4) Διαγραφές βρεφών και νηπίων στους Δημοτικούς Βρεφικούς, Βρεφονηπιακούς, Παιδικούς Σταθμούς και στον Βρεφονηπιακό Σταθμό Ολοκληρωμένης Φροντίδας (Β.Σ.Ο.Φ.) του Δήμου Ρεθύμνης για το σχολικό έτος 2025-2026 (εισηγήτρια κ. Ελευθεριάδου).
5) Διαγραφές παιδιών στα Κέντρα Δημιουργικής Απασχόλησης Παιδιών (Κ.Δ.Α.Π.) και απαλλαγή από την υποχρέωση καταβολής τροφείων στο Κέντρο Δημιουργικής Απασχόλησης Παιδιών (Κ.Δ.Α.Π.) Νικηφόρου Φωκά για το έτος 2025-2026 (εισηγήτρια κ. Ελευθεριάδου). 
6) Διαγραφές-Εγγραφές Βρεφών και Νηπίων στους Δημοτικούς Βρεφικούς, Βρεφονηπιακούς, Παιδικούς Σταθμούς, στον Βρεφονηπιακό Σταθμό Ολοκληρωμένης Φροντίδας (Β.Σ.Ο.Φ.) και στα Κέντρα Δημιουργικής Απασχόλησης Παιδιών (Κ.Δ.Α.Π.) κατά την περίοδο υποβολής εκπρόθεσμων αιτήσεων για το σχολικό έτος 2026-2027 (εισηγήτρια κ. Ελευθεριάδου).
7) Έγκριση διοργάνωσης/συνδιοργάνωσης εκδηλώσεων από την Δ/νση Κοινωνικών Υπηρεσιών Δήμου Ρεθύμνης και διάθεση πίστωσης για την πραγματοποίησή τους (εισηγήτρια κ. Ελευθεριάδου).  
8) Ανάκληση της υπ’ αρ. 319/2026 Απόφασης Δημοτικού Συμβουλίου και λήψη νέας περί τροποποίησης του άρθρου 46 του Οργανισμού Εσωτερικής Υπηρεσίας (Ο.Ε.Υ.) του Δήμου, σύμφωνα με τα άρθρα 759 και 768 του Ν. 5314/2026 (εισηγητής κ. Δήμαρχος). 
9) Λήψη απόφασης για την ανακήρυξη του Προέδρου της Ελληνικής Δημοκρατίας, κ. Κωνσταντίνου Αν. Τασούλα, σε Επίτιμο Δημότη του Δήμου Ρεθύμνης (εισηγητής κ. Δήμαρχος). 
10) Παραχώρηση χρήσης κοινόχρηστου χώρου στον ΔΕΔΔΗΕ για εγκατάσταση επίγειου υποσταθμού διανομής συνεπτυγμένου τύπου (Compact) (εισηγητής κ. Μαλάς). 





11) Παραχώρηση χρήσης δημοτικού ακινήτου στη Δημοτική Κοινότητα Ρεθύμνης για τη στέγαση της έδρας του Συλλόγου Αλβανών Μεταναστών Περιφερειακής Ενότητας Ρεθύμνου (εισηγητής κ. Μαλάς). 
12) Καθορισμός γενικού αντικειμενικού πλαισίου κριτηρίων για τον προσδιορισμό του αριθμού των δόσεων βεβαιωμένων οφειλών προς το Δήμο Ρεθύμνης, σύμφωνα με το άρθρο 513 του ν. 5314/2026 (εισηγητής κ. Λαχνιδάκης).
13) Τροποποίηση της από 28/05/2026 Σύμβασης Συνεργασίας μεταξύ του Δήμου Ρεθύμνης και της Ελληνικής Εταιρείας Αξιοποίησης – Ανακύκλωσης ΑΕ (ΕΕΑΑ ΑΕ) για τα δημοτικά απόβλητα γυάλινης συσκευασίας, ως προς την παρ. 1 του άρθρου 2 (υποχρεώσεις ΕΕΑΑ) που αφορά το τίμημα μεταφοράς (εισηγητής κ. Σπανουδάκης).   
14) Καθορισμός ύψους διδάκτρων – εξέταστρων για το σχολικό έτος 2026 – 2027 για το Δημοτικό Ωδείο Ρεθύμνης (εισηγητής κ. Τσάκωνας). 
15) Έγκριση διοργάνωσης/συνδιοργάνωσης πολιτιστικών εκδηλώσεων στο Δήμο Ρεθύμνης και έγκριση δαπανών για την πραγματοποίησή τους και συμπλήρωση της υπ’ αρ. 295/2026 Απόφασης Δημοτικού Συμβουλίου περί διάθεσης επιπλέον πίστωσης για την διοργάνωση Χριστουγεννιάτικων εκδηλώσεων (εισηγητής κ. Τσάκωνας).
16) Εξέταση αιτημάτων περί έγκρισης φωταγώγησης του Δημαρχιακού Μεγάρου Ρεθύμνης (εισηγητής κ. Λουκογεωργάκης).
17) Έγκριση άδειας εισόδου - εξόδου οχημάτων σε γεωτεμάχιο στη θέση «Λαμπαρδάκη», εκτός ορίων οικισμού Πηγής της ομώνυμης Δημοτικής Κοινότητας Δήμου Ρεθύμνης (εισηγητής κ. Μαλάς). 
18) Αύξηση των ωρών εργασίας ημερήσιας απασχόλησης ενός (1) ατόμου ΥΕ Προσωπικού Καθαριότητας Σχολικών Μονάδων με σύμβαση Ι.Δ.Ο.Χ. για το Σχολείο Δεύτερης Ευκαιρίας (ΣΔΕ) για το διδακτικό έτος 2026-2027 (εισηγητής κ. Λουκογεωργάκης).
19) Χορήγηση αιγίδας του Δήμου Ρεθύμνης για την πραγματοποίηση εκδηλώσεων στο Ρέθυμνο (εισηγητές κκ. Γασπαράκης, Λουκογεωργάκης).
20) Ορισμός εθελοντών Σχολικών Τροχονόμων σε Σχολικές Μονάδες του Δήμου Ρεθύμνης για το σχολικό έτος 2026-2027 (εισηγητής κ. Παπαδογιάννης). 
21) Παραχώρηση χρήσης χώρων του Κέντρου Νέων Δήμου Ρεθύμνης (εισηγητής κ. Παπαδογιάννης).
22) Παραχώρηση δικαιώματος χρήσης μαρμάρινων οστεοθηκών στο δημοτικό Νεκροταφείο Ρεθύμνης που βρίσκεται στην περιοχή Τρία Μοναστήρια (εισηγητής κ. Λαχνιδάκης).
23) Παραχώρηση δικαιώματος χρήσης οικοπεδικού χώρου για την κατασκευή οικογενειακού τάφου σε Δημοτικά Κοιμητήρια Δήμου Ρεθύμνης (εισηγητής κ. Λαχνιδάκης).
24) [bookmark: _GoBack]Παραχώρηση χρήσης δημοτικών χώρων για την πραγματοποίηση εκδηλώσεων (εισηγητής κ. Τσάκωνας).

